LidanRubinov/Halacha-QA huggingface dataset:
שאלה: אצל איזה הורים להיות בחג?: אנו זוג צעיר, ונשואים שנה. אנו נתקלים בלחץ בלתי פוסק מצד הורי לעשות חגים אצלם. הפרמטר של ההורים שלי לעשות חגים אצלם הוא איפה יש יותר אנשים. כיוון שאנו משתדלים לרצות ולהיות אצל שני הצדדים בצורה סימטרית מבחינת חגים ושבתות. השנה לפי התור יוצא שאנחנו אצל ההורים של אשתי בחג מסוים, אמי משתמשת בטיעון שאם לא נהיה אצלם אז: "הם יהיו לבדבחג". מצד אחד חשוב לי כיבוד ההורים, אבל מצד שני אני מרגיש שלא מכבדים את ההחלטה שלי והרצון שלי לרצות לבוא בשמחה, לחגים אחרים, מתבטל. מה לעשות?
תשובה: בראש השנה נכון להעדיף להיות במקום ששם תוכלו להתפלל יותר טוב זה השיקול המרכזי לגבי הימים הנוראים. ולגבי חג הסוכות ושאר החגים אתם כזוג צעיר צריכים להחליט ביחד היכן יהיה לכם טוב יותר. וככל שתבנו את הקשר ביניכם יותר טוב כך גם יטב להורים שביניהם מאושרים.
שאלה: מייחלת למותה של אמי.: הורי הם לא רק חילונים, אלא גם אנשים המזלזלים בכל מה שקשור לתורה ואמונה יהודית. מעבר לזאת, ברמה האישית, יחסי עם אמי הם קשים ומרים מאד מאז ילדותי. אני משתדלת בכל מאודי לשמור על ארשת פנים של כבוד כלפיה אך עצם נוכחותה במחיצתי מכבידה עלי אפילו את הנשימה. עם אבי אני מסתדרת, איכשהו ביחסים סבירים ואף באמת מוקירה לו אמיתית על הטוב שהוא גומל עמי. לגבי אמי, לעומת זאת, קשה לי מאד בתוך לבי שלא לחוס כעס ובוז מוחלט כלפיה. היא אשה רעה ולא חכמה ויורדת לחיי ואני ממש סובלת ממנה. הגיעו דברים עד כדי שלפעמים אני מייחלת למותה מפני שאני לא יכולה לסבול אפילו את המראה הדוחה שלה. אני יודעת שאני עוברת עבירה ואני יודעת שאסור לי לכעוס אבל זה כל-כך חזק הרגש השלילי הזה ואני לא רוצה שה יעניש אותי כי אני כל החיים סובלת ממנה דברים איומים ונוראים וגם כשביטאתי את כעסי כלפיה זה היה בצורה מעודנת. מה לעשות?
תשובה: במצב הזה שאת מתארת רצוי שתמעטי עד כמה שאפשר את הקשר שלך עם אמך. שלא תגיעי לפגיעה באמך. וכאשר תעבור תקופה ארוכה שלא יהיה קשר ביניכם תשקלי האם יש דרך לחדש את הקשר על בסיס חדש מצד אמך ומצידך אליה. דרושה תקופה של שנתיים שלש של אי קשר ביניכם על מנת לאפשר תיקון היחסים.
שאלה: התנייה על הסרת מזוזה: נכנסתי לדירה שכורה ובדירה אין אף מזוזה. בדירה זו יש צורך ב- 7 מזוזות ומחירם גבוה. האם אני יכול לקבוע מזוזות ולהתנות שכשאעבור דירה אטול עימי את המזוזות? לחילופין האם ניתן להסתפק רק בהשארת מזוזה בכניסה לבית? האם יש הבדל דעות בין הספרדים לאשכנזים במקרה זה?
תשובה: לכתחילה עדיף שתתנה שתיקח את המזוזות איתך, אבל גם אם לא התנת אתה יכול לקחת את כל המזוזות איתך, ותקפיד לקבעם בדירתך החדשה, שלא יהיו מונחות במגירה.
שאלה: מנחה קצרה מול קבלת שבת: לפני שני מניינים: א) עשר דקות לפני שבת עם חזרה קצרה, כך שניתן לקבל שבת לאחר מנחה. אך המחיר הוא שאין חזרת הש"ץ. ב) עשר דקות לפני שבת עם חזרה ארוכה, אך המחיר הוא שאצטרך אפשר לקבל שבת בחזרת הש"ץ. באיזה מניין להתפלל?
תשובה: לעניות דעתי יש להעדיף את המנחה הקצרה ולקבל שבת בזמן.
שאלה: גבאי מתחת בר מצווה: אני בכיתה ח ואני קצת קטן ביחס לבני גילי. אחד המורים (בלי ידיעה שאני לא בר מצווה) ביקש ממני להיות הגבאי בבבית הספר (בתפילה במניין שלנו מתפללים גם תלמידי ישיבה). האם מותר לי ליהיות גבאי למרות שאהיה בר מצווה רק בחשוון? האם מותר לי כבר עכשיו להתאמן בהנחת תפילין, או צריך לחכות כמנהג - חודש לפני בר מצווה?
תשובה: א. אין סיבה שלא תהיה גבאי. ב. אתה יכול להניח תפילין גם קודם.
שאלה: מניין דתי מול חילוני: מה עדיף, להתפלל במניין שרובו לא שומר שבת, או במניין של שומרי שבת? השיקול שלי הוא לחזק את המנין של אלו שאינם שומרים שבת, ובנוסף אני גם עוזר לחזן, שלא מצליח להתפלל הכל לבדו בראש השנה?
תשובה: אם יש בזה קירוב רחוקים או שבלי השתתפותך הם לא ישמעו תקיעות בכלל, אזי תלך למנין הזה. אבל אם המנין יתקיים גם בלעדך, אינך צריך לוותר על התפילה הנעימה והנוחה לך.
שאלה: צדיק גדול ללא שמחה - הייתכן?: האם מי שעושה מצווה ללא כל שמחה אך לשם שמים, מקבל שכר כעושה מצווה עם שמחה, והאם זכותם של שני עושי מצווה אלו שווה? והאם אפשר להיות צדיקים גדולים כמשה רבינו או כרבי עקיבא וכדו, ואולי אפילו יותר, גם לאלה שאין להם שמחה בחיים ח"ו, עד שיאמר עליהם: "ויחסרהו מעט מאלוקים", מה ההשקפה התורנית בעניין זה?
תשובה: בעשיית המצווה יש שני עניינים. הראשון והחשוב הוא לקיים את מצוות הבורא שציווני לעשות דבר זה. שכר על זה מקבל כל עושה המצווה אף אם הוא עושה את זאת ללא כל שמחה. דבר נוסף הוא לעשות את המצווה עם כל הכוונות הרוחניות ובשמחה. דבר זה הוא תוספת למצווה עצמה ומעלה את המצווה לרמה גבוהה יותר, לפי ההכנה של עושה המצווה. השמחה היא מדרגה גבוהה מאד. שמחה מבטאת שלמות ולכן אדם המקיים מצווה מתוך שמחה מראה שמעשיו הם שלמים ומרומם את המצווה לגבהים רמים. וזו גם הסיבה שהתורה באמצע פרשת הקללות אומרת שאחת מהסיבות שהקללות חלות על האדם היא "תחת אשר לא עבדת את ה' אלקיך בשמחה ובטוב לבב מרב כל". אדם שלא מרגיש שהמצווה מרוממת אותו ומביאה אותו לידי שלמות רוחנית מפסיד את מהות המצווה. לכן בוודאי שאדם המקיים מצווה ללא שמחה נחשב לו הדבר שקיים מצווה, כי קיים את דבר ה', אבל אדם כזה לא מתרומם למדרגה הגבוהה שיכל לקבל על ידי קיום מצווה בשמחה. צדיקים גדולים שהם שלמים במעשיהם, כמשה רבינו ורבי עקיבא, שמחים מתוך תוכם, כי הרי הם מוציאים את השלמות העצמית שלהם בצורה הגבוהה ביותר. כדי להגיע למדרגתם על האדם להרגיל עצמו לקיים את כל המצוות בשמחה ואף אם זה מאולץ הקב"ה יעזרהו להוציא את שלמותו לפועל וממילא השמחה תפרוץ מתוכו.
שאלה: רוצה להמתין רק שעה אחת: סבא שלי עלה מהולנד וקבל על עצמו לשמור 6 שעות בין בשר לחלב. אני רוצה לחזור לשמור שעה אחת. מה אני צריך לעשות?
תשובה: תעשה התרת נדרים, וכך תוכל לחזור למנהג אבותיך המקורי.
שאלה: תפילה מחוץ לבית הכנסת: הרב נשאל לגבי אדם שהלך למניין אחר שהיו בו לפני תפילת עמידה של מוסף, והוא התפלל שמונה עשרה של שחרית בזמן שהם התפללו תפילת מוסף, לעומת מניין שהיה בחוץ והתפללו בו שחרית, והרב השיב כי ודאי שהוא היה צריך ללכת להתפלל כסדר התפילה במנין השני. האם הדבר עדיף גם אם התפילה בחוץ ואנו יודעים כי עדיף להתפלל בתוך בית הכנסת?
תשובה: יש עדיפות להתפלל בתוך בית-הכנסת, אבל תפילה במנין מחוץ לבית-הכנסת חשובה גם היא לתפילה.
שאלה: כסף ליד קופות הצדקה: מצאתי כסף ליד קופות הצדקה (בבימה שבישיבה) יש שם מספר קופות של כל מיני גורמים שונים. סביר להניח שהכסף נפל מאחת הקופות בזמן שהאנשים פרטו כסף (זה מאד רגיל אצלנו שאנשים פורטים את הכסף שלהם בקופות הצדקה) לאיזה קופה אני צריך להחזיר את הכסף, האם לקופה עם הכי הרבה כסף, באופן יחסי לכל הקופות, או שלא לגעת בזה בכלל?
תשובה: נראה שיש לשים את הכסף בקופה הקרובה לכסף שנמצא, ואם הכסף נמצא במרחק שווה ממספר קופות יש לחלק ביניהם. (עיין במסכת שקלים פרק ז משנה א וב) בשם הרב כלאב שליט"א ראש הכולל.
שאלה: רביעית יין לפני התפילה: לגבי ההלכה הפוסקת כי אדם השותה רביעית יין אין לו להתפלל, מה הדין של היינות שלנו האם יש שינוי בחוזק היינות מאז להיום, ומה דינו של השותה רביעית מיץ ענבים?
תשובה: דבר ידוע הוא שהיינות בימיהם היו יותר חזקים מיינות שלנו, ולכן אם הוא מרגיש בעצמו שאינו מטושטש משתיית היין, הוא יכול להתפלל. לגבי מיץ ענבים אין שום בעיה, ואפשר להתפלל אחרי שתייתו.
שאלה: גזל בארבעת המינים: במידה וסוחרים שקנו סחורה מסיטונאי ומוכרים אותה בשוק, שומעים שהסחורה הזו היא גזולה (היה מקרה כזה בשנה שעברה בהדסים), האם מותר להם למכור את זה לקונים או לא? מצד אחד מסתמא הבעלים התייאשו ולכן כן יוצאים ידי חובה (במיוחד השנה שזה דרבנן) ויש פה נזק ממוני ניכר, מצד שני, לא ברור האם בכלל הדס גזול יש לו דין של הדס לארבעת המינים וכיצד אפשר להסתמך ע"ז שמסתמא נתייאשו הבעלים וזה לא ודאי, וכך אנו מכשילים את הציבור. מה עושים?
תשובה: אסור למכור את ההדסים האלו, מפני שלפי רוב הראשונים, גם אם הבעלים התייאשו ממה שנגזל, אין לברך על הדסים כאלו.
שאלה: הקב"ה חבר שלנו?: מהו האיזון הנכון בין יראת שמיים לאהבת ה, בין התחושה שאנו בניו של ה, לדבר אליו כמו אל חבר (כמו שכותבים בתורת ר נחמן בעניין ההתבודדות), לבין תחושת המלכות, היראה, איך משלבים בניהם בצורה נכונה?
תשובה: התחושה שאנו בניו של הקב"ה קשורה למידת האהבה. אולם אל לנו לחשוב שהיא הופכת את הקב"ה לחבר שלנו. זאת הס מלעלות על הדעת. הקב"ה מרומם ונישא. אדם שידמיין שהוא מדבר עם הקב"ה כמו שהוא מדבר עם חבירו הוא לא מבין את הגודל האלוקי. ח אמרו: בכל מקום שאתה מוצא גדולתו של הקב"ה שם אתה מוצא ענוותנותו. והמשמעות היא שתאור הקב"ה כמלך מרומם אינו מרחיק את הקב"ה מאיתנו. הקב"ה יכול להיות מלך מרומם ודווקא מתוך גדולתו הקב"ה מתייחס גם לבריות מסכנות ולבריות שהחברה כביכול מזלזלת בהם. כל המשלים שהוזכרו הם נועדו בכדי שהדמיון לא יתנגד לעבודת ה' הפשוטה והתמימה שלנו. אולם אנו לא עובדים את ה' רק ע"י ציורים ומשלים. נכון שיש לדמיין את הקב"ה כאב וכמלך וכו'. אולם אין הכוונה כמו אבא שלנו שנמצא בארץ והוליד אותנו או כמלך בשר ודם. ודאי שהקב"ה מרומם מכל הצדדים האלו. עיקר קרבת ה' אינה תלויה בדמיונות שאנו מדמיינים את ה'. עיקר קרבת ה' תלויה במידות הטובות שלנו. ח אמרו על הפסוק והלכת בדרכיו - וכי אפשר להידבק בו הלא אש אוכלה הוא? אלא הידבק במידותיו. אהבת ה' בעיקרה קשורה למקור המוטיבציה שלנו בעבודת ה'. האם אנו מתקרבים אליו משום שאנו מרגישים את חסדו אלינו ואת אהבתו אותנו. עבודה מתוך יראת הרוממות היא האמונה בכך שהקב"ה הוא מקור השלמות וכל דבר נחשב כאין וכאפס יחסית לשלמותו. כל כוחתינו מתבטלים אל מול השלמות האלוקית. לא צריכה להיות סערת נפש בנוגע לשאלה האם הקב"ה חבר שלנו או רחוק מאיתנו. אנו מאמינים בהשגחה פרטית. האמונה בהשגחה הפרטית נוגעת לכל רגע ורגע ממעשינו. ודאי שבשעה שאנו מתפללים בגדרים של תפלה לפני הקב"ה, כלומר אנו עומדים בתפלת שמונה עשרה, אז יש התרכזות יתר מצידנו והתבטלות לקב"ה ולכן אנו יותר מוקרנים ומושפעים מהנוכחות האלוקית ולכן גם אנו מאמינים שרוצונו להתקרב לקב"ה פועל אלינו ועל כל העולם כולו. אולם האמונה שלנו בהשגחה מלווה אותנו בכל רגע. לפי רוב הדעות עיקר כוחנו בתפלה הוא דווקא בתפלה שאנו מתפללים כפי תיקון אנשי כנסת הגדולה ואנו מתפללים בציבור. ענין ההתבודדות עיקרה קשור לעבודת המידות ולא לכוח התפלה. ודאי שמי שמידותיו מתוקנות יותר הקב"ה עושה יותר את רצונו כדברי הפסוק "רצון יראיו יעשה". אולם הכל קשור לתיקון העולם והפיכתו לעולם טוב יותר לעולם שהכוחות המידותיים שבו מעולים יותר ושהרצון שלנו יותר כרצונו של הקב"ה. אנו לא עובדי עובדה זרה החושבים שאנו נצעק ותרד אש מן השמים. אנו מאמינים בכוחה של תפלה. אולם אנו לא מתפללים בצורה שאנו יודעים מתי תענה תפילתינו. חנה התפללה עשרים שנה עד שהקב"ה ענה לתפלתה. חנה התפללה תפלה הגונה כבר בתפלה הראשונה. אולם השגחת ה' יש בה חשבונות רבים שלא כולם גלויים וידועים לנו.
שאלה: חלוקת כבוד בדרך השתחוויה: מהו גדר האיסור לחלוק כבוד בדרך של השתחוות, האם מותר להשתחוות לאדם חשוב במידת הצורך, באופן קיצוני יותר, במדינות מסוימות מצפים ממבקרים לחלוק כבוד בדרך זו גם לפסלי מנהיגים ואנדרטאות לאומיות. האם יש בכך משום ריח ע"ז?
תשובה: יש להימנע מכך.
שאלה: חזרות רפואיות על בני משפחה: אני לומד רפואה. בתור חזרות המורה שלי אמר לתרגל את החומר על אנשים, ומאחר שאני סטודנט קשה לי למצוא מי שיסכים, המורה אמר לי שאחזור על תרגילים בגוף על בני משפחה. האם מותר לי לעשות תרגילים אלו על אחיות, כאשר במהלכם צריך להרים את החולצה או להישאר עם מכנסיים קצרות? נקודה נוספת היא שבחזרות מסויימות הכאבתי קצת לאמי, האם יש בכך בעייה נוספת או אם היא מסכימה זה ר?
תשובה: אין לבצע אימונים אלו על נשים, ובודאי שאסור לך להכאיב לאימך בשום אופן.
שאלה: "שהשמחה במעונו" עד שנה?: הרמב"ם בהלכות ברכות (ה, ה) כותב: "הסועד בבית חתנים משיתחילו להתעסק בצורכי סעודת נישואין ולהכינה, ועד שלושים יום אחר הנישואין מברך נברך שהשמחה במעונו שאכלנו משלו, והן עונין ברוך שהשמחה במעונו שאכלנו משלו ובטובו חיינו. וכן סעודה שעושין אותה אחר הנישואין מחמת הנישואין עד שנים עשר חודש, מברך שהשמחה במעונו". אני מבין שעד חודש אחר הנישואין עדיין מוסיפים "שהשמחה במעונו" ו-7 ברכות (על פי פירוש הכסף משנה שם) ועד שנה כשיש פנים חדשות והסעודה היא מחמת הנישואין. האם גם כיום נוהגים כך, או ראוי לנהוג כך? אשמח אם הרב יוכל לפרט.
תשובה: כיום אף עדה לא נוהגת כך, מפני שבזמנם שמחת חתונה היתה יותר גדולה מאשר בזמננו, ושמחה זו קיבלה יותר משמעות מאשר בזמננו.
שאלה: דעת האבני נזר בעניין שלושת השבועות: האם האבני נזר טען ששלושת השבועות הן הלכה או אגדה?
תשובה: ע' בשו"ת אבני נזר ס' תנ"ד שם מתייחס האבני נזר לשלושת השבועות כאימרה שיכולה להשפיע על גדרי מצוות העלייה לארץ ישראל.
שאלה: ק"ש על המיטה לשווא: לפני כמה ימים אמרתי ק"ש על המיטה כולל ברכת "המפיל" ולא הצלחתי להירדם, עד שהגיע זמן תפילת שחרית. האם אז נקרא כאילו ברכתי ברכה לבטלה?
תשובה: אין זו ברכה לבטלה, שכן בכוונתך רצית לישון ואחר-כך ארע לך אונס שלא הצלחת להרדם.
שאלה: פסול הדר בארבעת המינים: מהו פסול "הדר" של ארבעת המינים?
תשובה: באופן כללי, התורה כותבת לגבי אתרוג "פרי עץ הדר", ומכאן למדו ח שצריך שהאתרוג יהיה מהודר וממנו למדו בהיקש לכל 4 המינים שצריך הדר. לגבי הפרטים מה זה בדיוק "הדר", לדוגמא הפסול של "יבש" בכל ד' המינים זה משום הדר. בנושא זה ישנם פרטים רבים ואני ממליץ לעיין בספרו של הרב אליעזר מלמד "פניני הלכה" המופיע באתר. הרב איתמר ליברמן.
שאלה: הונאה בשיחת גוביינא?: האם מותר לקבוע עם אדם שאין ברשותו טלפון רגיל או נייד, ומבצע את התקשרויותיו בטלפון ציבורי, כשירצה להתקשר עם חבר שלו, יתקשר לחברו בגוביינא אבל החבר יסרב לקבל השיחה, כך שהוא לא יחוייב בשיחה, אך חבירו הבין את הרמז, והוא אכן מתקשר אליו בחזרה, האם זו הונאה של חברת הטלפונים?
תשובה: יש בזה הונאה, מכיוון שאתה מנצל את שירותה של חברת הטלפונים ללא ידיעתם לצורכך הפרטי.
שאלה: שינוי מקצוע בגיל 37?: אני בן 37 נשוי עם ילדים ועוסק בחינוך בעשר השנים האחרונות. בעבודתי אני מרגיש קושי רב מחד ואי מיצוי היכולות והכשרונות שלי מאידך. חשבתי על שינוי המקצוע שלי למקצוע אחר. כיצד ניתן לברר איזה תחום מתאים לי, האם אפשר להמליץ על יועץ טוב, האם זה מעשי בגילי עם המחויבות הכלכלית שיש לי?
תשובה: יש בהחלט מקום להתיעץ עם יועץ על שינוי המקצוע. יש יועצים להכוונה מקצועית במשרד העבודה. ויש יועצים פרטיים. תוכל לפנות בטלפון ולקבל שם של יועץ.
שאלה: בורא נפשות או על המחיה?: מה דין ברכה אחרונה במקרה שבירכתי על מאכל כלשהו "שהכל" ואח"כ התברר לי שברכתו היא "מזונות", מה עלי לברך לברכה אחרונה?
תשובה: ברכה אחרונה אינה קשורה לברכה ראשונה, ולכן אם טעית הראשונה, לא תמשיכי בטעותך, אלא תברכי את הברכה האחרונה הראויה.
שאלה: ביטול תורה לנשים?: הוזמנתי לחתונה שכדי להגיע אליה אצטרך להשקיע מאמץ רב וכספים. ברור לי שזוהי מצווה גדולה שאני רוצה לזכות בה ומצד שני אני גם לומדת במדרשה, והדבר יבוא על חשבון זמן הלימוד שלי. מה הרב מציע לי לעשות, והאם שייך מושג של "ביטול תורה" אצל נשים, ובכלל איך יודעים עד כמה להתאמץ ולטרוח כדי לזכות במצווה?
תשובה: אומנם לא שייך ביטול תורה במשמעותו המקורית בנשים. אך גם אישה צריכה לשקול כל מצוה כנגד הפסדה ואם ייגרם לה הפסד רוחני או כספי גדול אינה חייבת להפסיד הפסדים אלו.
שאלה: איך אגרום לבעלי להפסיק לבזבז: אני ובעלי נשואים כ- 7 שנים ויש לנו 4 ילדים בריאים ומקסימים ברוך השם. לבעלי יש בעיות עם "כסף". עוד מלפני הנישואין יצר בעלי חובות גדולים שבגינם נפתחו תיקי הוצאה לפועל וזה המשיך גם לאחר הנישואין ובמשך השנים שילמתי סכומי כסף גבוהים בתיקי ההוצאה לפועל שנפתחו נגדו והכל מניהול כושל של עסק (היו תקופות שהמשכורת שלי היתה העיקרית). עם השנים בעלי החליף מקצוע והיום הוא עובד במקום מכובד יותר ומקבל משכורת קבועה ברוך השם. כמו רוב האנשים אנו במינוס (מינוס גבוה) ולמרות כל נסיונותי לצמצם את המינוס, אין לי שיתוף פעולה מעשי מבעלי. הוא תמיד יוצר חובות חדשים וברובם הם מותרות, שנינו מקבלים משכורת יפה ואיכשהו מצליחים לפרנס את ילדנו. אבל ישנה בעיה חמורה בכך שהשקפת עולמו לגבי החיים היא אחרת מכל אדם. לטענתו, לא יתכן שהוא מכניס משכורת ולא יכול ל"בזבז" (אני מאוד מגבילה אותו). ובגלל תיקי ההוצל"פ החשבון בבנק והרכב הם על שמי בלבד והאחריות לניהול היא עלי. אני טיפוס מאוד מחושב ועוקבת אחר כל שיק שאני מוציאה וכל הזמן בודקת שלא אחרוג מהמסגרת, ויש מצבים שאני לא מצליחה לעשר מהכספים ומעשרת רק כמה שאפשר בכדי לא לחרוג, ולא תמיד זה ניתן לביצוע בגלל שיש מצבים שהוא ממש מכריח אותי לתת לו ו או לשלם כספים, וברוב המקרים מדובר בחשקים ומותרות ואם אני מתנגדת אז זה פוגע לי ב בית. לדוגמא הוא לא מסכים שאגיד לילדים "שכרגע אי אפשר לקנות להם מה שהם רוצים בגלל שאין מספיק כסף" ואני יכולה להעיד על עצמי שאני לא מחסירה כלום מילדי ודואגת קודם לכל מה שהם צריכים, ואם אפשר גם מה שהם רוצים. עד היום עדיין אין לנו בית משלנו מהסיבה שלטענת בעלי זה עדיין לא הזמן המתאים (רכשנו קרקע וטרם התחלנו בבניה למרות שיש תכנית מאושרת). אני ממש אובדת עצות ואף מתוסכלת מהמצב כי אני יודעת שאפשר וניתן להפחית מהמינוס ואף לעשר כמו שצריך אם רק יהיה לי שיתוף פעולה. מה לעשות?
תשובה: הייתי מיעץ לכם להפגש עם אנשי "פעמונים" העוסקים בהדרכה למשפחות איך לנהל נכון את ביתם. אם בעלך יסכים ללכת יש סכוי ממשי שהם ישכנעו אותו להגמל מדרכו. אם הוא לא יסכים אני מיעץ לך להפגש אתם ולשמוע מהם איך לשנות את ההנהגה של בעלך. את צודקת לחלוטין אל תוותרי ותמשיכי בדרכי נועם לשנות את הנהגת בעלך.
שאלה: גילוח כל הראש: אני מתקרב לעבודת השם ונתקל בבעיה בעניין גילוח הראש והפיאות. רוב ראשי קרחת ונהגתי בעבר לגלח הנותר בתער. כיום אני משתמש במכונת תיספורת ע"מ להמנע משימוש בתער. גידול פיאות הראש לבעל קרחת הינו לא אסתתי וכאדם עובד וחשוף לקהל זו בעיה. האם ניתן לגלח הראש במכונת תיספורת ולהמנע מגידול הפאות במעט השיער שנותר בצדעיים?
תשובה: אפשר רק צריך להשאיר שערות מעט גדולות ולא לגלחם לגמרי.
שאלה: ברכת כהנים ועלייה לתורה: הרב ענה כי ניתן להעלות לתורה כהן שאינו נושא כפיו. האם יש העדפה לכהן שנושא את כפיו? אודה לרב אם יוכל להפנות אותי למקורות.
תשובה: מסתבר שיש העדפה לכהן הנושא את כפיו, וראה בעניין זה בשולחן-ערוך בסוף סימן קכח בחלק אורח-חיים.
שאלה: תפילה לשינוי המזל: מאז גיל קטן, אני סובל מחוסר מזל. לא יכול להכניס במכתב כה קצר את כל ההיסטוריה. האם הרב יוכל להפנות אותי לתפילה שתעזור לי, לפחות ליתרת חיי. כיום אני בן 46.
תשובה: ראשית כדאי לגשת באופן אישי לרב או לתלמיד חכם שיתן עיצות מעשיות, אפשר לקרוא בתהילים פרקים י"ב, י"ג, ופרקי שיר המעלות (מ-ק"כ עד קל"ד).
שאלה: רכילות עם שותף לעסק: כיצד עלי להתנהל עם שותפי לעסק בכל מה שקשור לרכילות, אינפורמציה על לקוחות וכדומה?
תשובה: אינפורמציה עיסקית על לקוחות אינה רכילות, שכן צריך לדעת מי קנה ומי מכר. כל זמן שזה קשור לגופו של העסק, אין בזה בעיה.
שאלה: איפה האמת?: לפי שיחות של רב הרוש מברסלב אני למד שהכל נעשה ע"י הקב"ה ואין לנו מה לכעוס על עצמנו כיון שאנו לא מציאות כלל, בתחילת חיפושיי נחשפתי למרכז לקבלה בו למדתי שלאדם אחריות מלאה (!) לגורלו ושינוי המציאות בידיו. איפה האמת?
תשובה: האמת אצל שניהם. אולם ברובד הגלוי והאנושי האמת היא שלאדם יש אחריות על עניני יראת ה'. ח אמרו "הכל בידי שמים חוץ מיראת שמים". כוונתם שהקב"ה מנהל את כל העולם אולם בנושא של תיקון המוסר ועבודת ה' יש שם בחירה חופשית. הרמב"ם בהלכות תשובה כתב שני פרקים ארוכים שבהם הדגיש את האחריות של האדם למעשיו. הכפירה בבחירה חופשית ובאחריות האדם היא דבר הרסני שנוטל את כל היסוד של שכר עונש שהוא כלי העבודה שבהם הקב"ה מנהיג את עולמו. הביטוי שאמרו במרכז לקבלה  שאני מציע לך לבדוק היטב את טיבו  אינו מדוייק במובן שכל הגורל של האדם תלוי בידו. במובן החומרי ובתנאי החיים שלו אין זה נכון. יש חשבונות רבים לקב"ה ולפעמים נגזר על האדם להיות עני או בעל יסורין ולא תמיד ניתן לשנות את גורלו החיצוני. אולם נכון שהעולם הפנימי של האדם תלוי בו. האם הוא יהיה שמח או לא תלוי באדם עצמו. גם אדם עני יכול להיות שמח ולחילופין אדם עשיר יכול להיות מאד עצוב. מה ששמעת מהרב הרוש שאנו אין ואפס ואין לנו יכולת השפעה נראה לי שהוא התכוון שלולא רצון הקב"ה כך הדברים אמורים. יש לנו מקום בעולם שאנו יכולים לעשות משהו, אך זה תלוי בכך שהקב"ה רוצה בכך והוא מאפשר לנו לפעול בעולם. יש מצבים בהם הקב"ה מגביל את כוח השפעתנו. ויש הנהגה כללית שקוריאם לה הנהגת היחוד שבהנהגה זו הקב"ה משתמש בכל מה שאנו עושים לצורך קידום העולם והבאת העולם ליעודו ותפקידו. אולם הרמח"ל בספר דעת תבונות מאריך להסביר שאין הנהגה זו סותרת את הנהגת שכר ועונש שהיא קשורה לכך שהקב"ה נותן כוח פעולה לאדם. האדם הוא יכול לבחור בטוב ואז הוא יביא על עצמו חיים והוא יכול לבחור ברע ואז הוא מביא על עצמו מיתה. אלו פסוקים מפורשים בתורה ואין להכחיש אותם.
שאלה: שופר ועירוב: אנו יוצאים לחו"ל, למקום שאין עירוב. אם יש לנו אפשרות להעזר בגוי, האם הוא יכול לקחת את העגלה כאשר אנו יוצאים עם תינוק בן שנתיים שיכול ללכת ויש חשש שיזדקק לעגלה, האם מותר לומר לבקש ממנו, והאם יש פתרון אחר למקרה זה?
תשובה: אם זו כרמלית, מותר להעזר בגוי ומותר גם להגיד לו שיעזור, אבל אם זו רשות הרבים מדאורייתא, אי-אפשר להעזר בגוי, אפילו אם אומרים לו מיום שישי שיצטרכו את עזרתו.
שאלה: יש פירוש לחלום?: חלמתי שאני נמצא באמצע מדבר במקום ממש קטן שיש בו סלעים וכמה עצים, אני נמצא לבד ואני שומע את השם יתברך מדבר אליי ואומר לי: "אייך אתה רוצה לראות דברים שאנשים אחרים לא יכולים לראות? אם אין לך ייראת שמיים?". רציתי להגיד שתמיד היה לי "קשר" עם השם יתברך והייתי בתשובה באותה תקופה, אומנם לא תשובה חזקה שבה אני נמצא היום אבל הייתי בתשובה. האם יש פשר בקריאה הזו בחלום?
תשובה: כנראה שהיה כאן רמז להשיג השגות גדולות כשאתה עדין צריך לעבוד יותר על ביסוס האמונה ב-ד' ובהשגחתו על העולם כולו ועליך כפרט.
שאלה: מצב רוח בגלל תפילין: עד לפני שנתיים בערך לא הנחתי תפילין מגיל הבר מצווה. היום אני בן 22. נכנסתי לכלא בצבא לתקופה לא קצרה, באותו זמן איזה בחור לימד אותי להניח תפילין ומאז אני מניח כל יום תפילין. זה שינה אותי מקצה לקצה, אם אני לא מניח תפילין אני עצבני ומבולבל ואין לי סבלנות לכלום, רק בגלל שלא הנחתי, אבל אם אני מניח אז אני ר. רציתי לשאול מה פשר כל השינוי במצב רוח הזה, ובאם אני לא מצליח להניח בבוקר אלא רק בשעות הצוהריים האם זה ר?
תשובה: זה טבעי שאדם מקיים מצוה זה עושה לו טוב על הנשמה. וכאשר הוא לא עושה את המצוה שהוא רגיל לעשות זה חסר לו והוא לא שקט. אפשר להניח גם בצהרים אבל רצוי לא לאחר את המצוה. אך אם לא הנחת בבוקר אתה יכול להניח כל היום עד שקיעת החמה. והמרבה במצות מוסיף זכויות ושמחת חיים.
שאלה: הסרת שיער ונדרים: א. מה רמת הצער בהסרת שיער שדוחה "לא ילבש"? ב. האם הפרת הנדרים שבר"ה מועילה לנדרים שנשכחו לפני ההתרה, ולאחריה נזכרתי בהם. או כיון דאידחי אידחי?
תשובה: א. אם התופעה חריגה גם ממבט אובייקטיבי - מותר. ב. הפרת נדרים מועילה בעיקר לנדרים שנשכחו.
שאלה: שינה בסוכה בת פחות מ-70 ס"מ: ברצוני לבנות סוכה הבנויה במרפסת שמעליה מרפסת, כך שנותרו 70 ס"מ בלבד לשינה. הרוחב גדול יותר, אלא שאני רוצה לישון עם בני, מה גדר ראשו ורובו לענין זה, מצד אחד ז טפחים אינם רוב גובהו של אדם ממוצע, או שמא נאמר שיעור זה רק לאכילה ובסתמא (להוציא אדם שמן במיוחד) ואולי לשינה דרוש אורך מראשו עד לטבור וכיוצא בזה?
תשובה: שיעור סוכה של 7X7 טפחים מועיל רק לאדם אחד השוכב מקופל בסוכה כשרק ראשו וחלק גופו העליון בסוכה. לשני בני אדם יש צורך בשטח כפול לפחות.
שאלה: אכילה לפני תפילת מוסף בשבת וחג: בהמשך לתשובת הרב לגבי עשיית קידוש לפני תפילת מוסף, מהי הכמות המדויקת אותה ניתן לאכול לשתות לפני מוסף?
תשובה: אם כבר התפללו שחרית, אפשר לקדש ולאכול בכמות כזאת שיוצא בה ידי קידוש במקום סעודה.
שאלה: שריפת גופות - נגד ההלכה?: הרב ענה כי שריפת גופה נוגדת את ההלכה. האם זו אכן הסיבה שלא נוהגים ככה, שהרי גם חניטה זה לא נחשב מנהג יהודי ובכל זאת יעקב ויוסף נחנטו במצריים, האם החשש כאן צריך להיות דווקא מביזוי המת?
תשובה: יוסף ויעקב נחנטו לפני מתן תורה ע"י רופאים מצריים שראו בכך כבוד.
שאלה: לא מצליח למצוא זיווג: אני בחור חילוני ואני פונה אלייך משום שדבריך נעמו לי בתוכנית הטלויזיה "בראשית" בערוץ הראשון. ולכן בחרתי לפנות דווקא אלייך. אני בן 29 ולא מצליח למצוא את הזיווג שלי. אני בחור מאוד אטרקטיבי. אך לא מוצא את זאת שבאמת אני רוצה. בכל פעם שאני מכיר מישהי אז לאחר מספר שבועות היא נעלמת או שאני נעלם. אני חושש שהעיקוב נובע מחטאי העבר שלי. בהם הייתי יוצא עם המון בנות. אני משתדל להניח תפילין בכל יום ולהיות אדם טוב ככול שניתן. אך עדיין מרגיש חסום. על פי מה נקבע הזיווג שלי, האם על פי מעשיי, האם מעשים לא ראויים גורמים רק לעיכוב הזיווג או ממש לשינויו, האם עלול אני להשאר רווק כל חיי, האם קיים איזה תיקון או ברכה שיכולה לעזור?
תשובה: ראשית לא כדאי לקרוא לעצמך חילוני מלשון חול, אם אתה זוכה להניח תפילין קדושות בכל יום, כי התפילין מקדשות אותך. בענין הזיווג כדאי למקד את הציפיות העיקריות כמו אשה בעלת לב טוב ושכל ישר ושתסכים לבית שתשמור בו טהרה וכשרות, עם זה כדאי לבקש בתפילה מאת ד' עזרה כי הוא הכיר באדם שצריך לעזר וברא לו אשה, ובודאי שגם לך הכין עזר. ישלח עזרך מקודש ומציון יסעדך.
שאלה: קדימויות בעליה לתורה ליום זכרון: מה סדר הקדימות בעליה לתורה לצורך יום זכרון, בהנחה שכולם מעוניינים בעליית מפטיר, לפי הקריטריונים הבאים: קרבה משפחתית : אב אם, חם חמה, אח אחות, אשה, גיס גיסה, סבים, ילדים? מועד אזכרה : חודש ראשון, 11 חודש, שנה ראשונה, שאר שנים? האם זה יום זכרון יחיד בבית הכנסת או שיש אנשים נוספים? האם משנה האם אחד מהמבקשים כהן לוי והשני ישראל? השאלה לפי מנהג הספרדים.
תשובה: ראשית, ודאי שיש להקדים עלייה על אב ואם ואחר כך על שאר קרובים שמתאבלים עליהם כלומר אשה אח אחות בן בת. שנית, יש להקדים עלייה לזה שיום הזכרון שלו הוא בתוך השנה, ואחר כך את אלו שיש להם יום זכרון של שאר השנים.
שאלה: מה הטעם בלהיות צדיק?: שמעתי כמה סיפורים על צדיקים שנענשו, והלקח היה שהקדוש ברוך מודד את הצדיקים כחוט השערה, אז מה הטעם בלהיות צדיק אם הדבר הכי קטן שחוטאים בו נגזר עליו מהשמיים עונש כבד ביותר?
תשובה: כנראה שיש טעם בלהיות צדיק. אנו רואים את הצדיקים שלמרות שיש להם לפעמים קשיים הם מאירי פנים ושמחים בחלקם. הדחף שלנו להיות צדיק הוא לא נובע מאינטרס אגואיסטי. אנו עושים את הטוב משום שהוא טוב ונכון ולא בשביל השכר בא בעקבותיו. השכר של הצדיקים הוא בעיקר בעולם הבא שהוא עולם השכר. כאן בעולם הזה בעיקר אנו עושים מבחנים ומשקיעים בכיד להפוך את כל העולם להיות טוב יותר ומוצלח יותר. המשמעות של דברי ח בנוגע לדקדוק עם הצדיקים כוונתם בנוגע לאתגרים שהקב"ה מציב לצדיקים. כמו שבצבא נותנים משימות קלות לחיילים פשוטים אולם למי שנמצא בסיירת מטכ"ל נותנים משימות מסובכות יותר כך גם בעולם הרוחני. הצדיקים מקבלים משימות שאנשים רגילים כלל לא יכולים לעמוד בהם וכלל לא נחשבות כמשימות כלפי אדם רגיל מפני שאין שום סיכוי שיוכל לעמוד בהם. כמו שהסכנה אליה נכנס החייל מסיירת מטכ"ל היא גדולה יותר, הוא פועל בשטח אוייב וכו' כך גם בעולם הרוחני במשימות קשות יותר יש סכנה גדולה יותר וזהו הכוונה ששם הקב"ה מדקדק כחוט השערה. גם כשח"ו מתוחה מידת הדין היא בעצמה גורמת לצדיק להזדכך ומכוחה הוא זוכה לרחמים גדולים. התפקיד של הצדיק להפוך כל הנהגה של מידת הדין למידת הרחמים. הפעולה של הפיכת מידת הדין למידת הרחמים גורמת טוב לא רק לצדיק אלא גורמת לטובה גדולה לכל הסביבה. במקרים שצדיק מסתלק מן העולם בגלל מידת הדין זה משום שהגיע זמנו להסתלק, אולם מעבר לסילוק הרגיל שלו זוכה הצדיק שמיתתו תהיה כפרה על כל הנשארים. וזה מה שאמרו חכמים מיתת צדיקים מכפרת. וכנראה שלמרות הכל כדאי להיות צדיק.